شه‌فه‌ق نيوز/ وه‌رپرسه‌يل خه‌ڵات خوه‌د وبه‌ختد له‌ ولايه‌ت فلۆريداى ئه‌مريكى ئاشكراى ئه‌وه‌ كرد ك جايه‌ڵ جوانيگ 20 ساڵان له‌ ولايه‌ته‌گه‌ جايزه‌يگ يانسيب ميگا مليۆنز كيشاگه‌و قه‌مه‌تى 282 مليۆن دۆلار بويه‌و ئه‌راێ ده‌رچيه‌.
له‌به‌ياننامه‌يگ رووژنامه‌گه‌رى ئه‌را جايزه‌ى يانسيب له‌ فلۆريدا، ئه‌وه‌ ده‌ركه‌فت ك شين ميسله‌ر ئه‌و خه‌ڵاته‌ برده‌سه‌وه‌ ك يه‌يش گه‌وراترين خه‌ڵاتيگ بويه‌ له‌ وڵاته‌گه‌.
جى باسه‌، ميسله‌ر ئه‌وه‌ ده‌رخست و وت: من ته‌مه‌نم 20 ساڵانه‌و ئى بڕه‌ پويليشه‌ ئه‌را ئه‌نجامداين ئاره‌زووه‌يلم وه‌كار ئه‌يه‌رم وه‌ل ده‌سميه‌تداين خيزانه‌گه‌م و ئه‌نجامداين بڕيگ له‌ كاره‌يل خێر و ئنسانى.
